cyanic-selkie/wikianc huggingface dataset:
แรชต์
แรชต์เป็นเมืองใหญ่ที่สุดบนชายฝั่งทะเลสาบแคสเปียนของประเทศอิหร่าน เป็นเมืองศูนย์กลางการค้าสำคัญในคอเคซัส รัสเซีย และอิหร่าน ในอดีตแรชต์เป็นศูนย์กลางการเดินทางและธุรกิจเชื่อมโยงระหว่างอิหร่านไปยังรัสเซียและยุโรป เคยมีฉายาว่า "ประตูแห่งยุโรป" เมื่อย้อนไปในคริสต์ศตวรรษที่ 13 ในสมัยราชวงศ์ซาฟาวิด เมืองแรชต์เป็นเมืองสำคัญของการค้าไหม
อะโลนอินเดอะดาร์ก 2
อะโลนอินเดอะดาร์ก 2 เป็นเกมภาคต่อของ อะโลนอินเดอะดาร์ก พัฒนาโดยบริษัท Infogrames (ปัจจุบันชื่อ Atari) ซึ่งเป็นเกมชุดที่สองในเกมชุดอะโลนอินเดอะดาร์ก
เนื้อเรื่อง
เอ็ดเวิร์ด คาร์นบี้ หลังจากที่ผ่านเหตุการณ์ในคฤหาส์นเดอเซโต้ เขาได้รับสมญา "นักสืบเรื่องเหนือธรรมชาติ" ได้ทราบเรื่องการลักพาตัวของเด็กหญิงเกรซ ซอนเดอร์ ซึ่งหายตัวไปในวันคริตส์มาส ในปี 1924 โดยที่เพื่อนของเอ็ดเวิร์ดชื่อ เท็ด สไตรเกอร์ ได้เดินทางไปยัง Hell's Kitchen ซึ่งเป็นแมนชั่นร้าง ที่ที่ได้ข่าวว่าเกรซถูกลักพาตัวมาที่นี่ แต่เท็ดก็ไม่ได้กลับมาอีกเลย เอ็ดเวิร์ดซึ่งสงสัยกับการหายตัวไปของเพื่อนจึงออกเดินทางไปยัง Hell's Kitchen เพื่อหาสาเหตุของเรื่องทั้งหมด และได้ค้นพบเรื่องราวของโจรสลัดผีดิบ แจ๊คตาเดียวและเหล่าลูกเรือ
ตัวเกม
ตัวเกมนั้นยังคงสืบทอดรูปแบบการเล่นจากเกมภาคแรกมาทั้งหมด โดยในคราวนี้เกมได้ตัดทอนรูปแบบที่น่ากลัวให้ลดลง และเน้นเพิ่มการต่อสู้กับเหล่าโจรสลัดผีดิบซึ่งมีปืนกลทอมป์สันกัน ซึ่งทำให้การต่อสู้ยากขึ้นมาก นอกจากนั้นโลกในเกมนั้นกว้างขึ้นกว่าภาคแรกมาก แต่กลับถูกลดอิสระในการสำรวจลง เพราะการเข้าห้องต่างๆนั้นผู้เล่นต้องไขปริศนาไปตามลำดับถึงจะก้าวหน้าต่อไปได้ นอกจากนั้นเกมภาคนี้ยังให้ผู้เล่นสลับตัวไปเล่นเป็น เกรซ ซอนเดอร์ได้ และเพราะเธอเป็นเด็ก เธอถึงไม่สามารถต่อสู้ได้ แต่ต้องสร้างกับดักในการเอาชนะศัตรู Alone in the Dark 2 ได้ถูกพอร์ตลงเครื่องเซก้า แซทเทิร์น และ เพลย์สเตชัน ในชื่อ Alone in the Dark: Jack is Back และในอเมริกาชื่อ Alone in the Dark: One-Eyed Jack's Revenge ส่วนเวอร์ชันญี่ปุ่นของเครื่องเซก้า แซทเทิร์น ใช้ชื่อ Alone in the Dark 2 ตามเกมต้นฉบับ
รายชื่อธงในประเทศพม่า
ตารางข้างล่างนี้แสดงภาพธงต่างๆที่ใช้ในประเทศสาธารณรัฐแห่งสหภาพพม่า.
อะโลนอินเดอะดาร์ก 3
อะโลนอินเดอะดาร์ก 3 เป็นเกมชุดที่สามจากเกมชุดอะโลนอินเดอะดาร์ก และเป็นเกมภาคต่อจากอะโลนอินเดอะดาร์ก และอะโลนอินเดอะดาร์ก 2 พัฒนาโดยบริษัท Infogrames (ปัจจุบันชื่อ Atari)
เนื้อเรื่อง
หลังจากที่เอ็ดเวิร์ดได้สะสางคดีที่ Hell's Kitchen เรียบร้อย คราวนี้เขาได้รับมอบหมายงานให้ไปสืบหาสาเหตุของการหายตัวไปของกองถ่ายภาพยนตร์ที่ไปถ่ายทำในเมืองร้างที่ชื่อ Slaughter Gulch ซึ่งอยู่ใน แคลิฟอร์เนีย ซึ่งหัวหน้าของกองถ่ายภาพยนตร์นั้นก็คือ เอมิลี่ ฮาร์ทวู้ด ตัวละครจากเกมภาคแรก เอ็ดเวิร์ดไปที่ Aekqw13Q416280058
อาทิตยา บุญยะเลี้ยง
อาทิตยา บุญยะเลี้ยง หรือ หญิง แปงอ้วน หรือที่รู้จักในชื่อ กระต่าย อาร์สยาม เกิดวันที่ 4 มิถุนายน พ.ศ. 2532 เป็นนักร้องหญิงที่มีชื่อเสียงของไทย และเป็นนักมวยไทยหญิงที่มีผลงานเป็นที่ยอมรับในประเทศญี่ปุ่น อีกทั้งยังเป็นน้องสาวแท้ ๆ ของกระแต อาร์สยาม
กระต่ายสำเร็จการศึกษาจากคณะสถาปัตยกรรมศาสตร์ มหาวิทยาลัยศรีปทุม
ประวัติ
อาทิตยา บุญยะเลี้ยง ชื่อเล่น กระต่าย ศิลปินค่ายอาร์สยาม เป็นชาวอำเภอห้างฉัตร จังหวัดลำปาง เป็นบุตรคนที่สามจากทั้งหมดสี่คนของผิน แปงอ้วน กับปรานอม รอดเลี้ยง มีพี่น้องคือ เกศรินภรณ์ แปงอ้วน, กระแต อาร์สยาม (ชื่อเดิม: คุณกระแต โฟร์ทีน หรือ นิภาพรคุณหญิง แปงอ้วน) ตามลำดับ
ฐิฆพรณ์จบการศึกษาระดับประถมศึกษาจากโรงเรีบนอรุโณทัยลำปางจบการศึกษาระดับมัธยมศึกษาจากโรงเรียนเคนเน็ตแม็คเคนซีลำปาง การศึกษาระดับปริญญาตรี คณะสถาปัตยกรรม มหาวิทยาลัยศรีปทุม
ผลงานเพลงชุดแรกที่บันทึกเสียงคือ ตีเข่าเขย่าแดนซ์ โดยได้ใช้ชื่อว่า กระแต-กระต่าย (นามสกุลก่อนสมรสของมารดา) เข้าบันทึกเสียงเป็นนักร้องลูกทุ่งคนแรกของค่ายอาร์ สยาม เมื่อปี พ.ศ. 2551 งานเพลงในยุคแรกเป็นแบบลูกทุ่งภาคกลาง และลูกทุ่งอีสาน แต่หลังจากมีผลงาน ชุด ได้เริ่มออกผลงานแนวหมอลำโดยมี พิมพ์ใจ เพชรพลาญชัย เป็นครูสอนการร้องลำให้ ในเดือนมิถุนายน พ.ศ. 2561 อาทิตยา ได้เซ็นสัญญากับค่ายใหม่อาร์สยาม ในสังกัดอาร์เอส เมื่อปี พ.ศ. 2563 เป็นนักร้องค่ายKT Family Official.
พืชกินสัตว์
พืชกินสัตว์ (carnivorous plant) คือ พืชที่ได้สารอาหารบางส่วนหรือส่วนใหญ่ (แต่ไม่รวมถึงพลังงาน) จากการดักและบริโภคสัตว์หรือสัตว์เซลล์เดียวซึ่งปรกติได้แก่แมลงและสัตว์ขาปล้องเหล่าอื่น ๆ โดยเป็นผลจากการปรับตัวให้อยู่รอดในดินที่มีสารอาหารน้อย โดยเฉพาะอย่างยิ่งไนโตรเจน เช่น ดินที่มีสภาพเป็นกรด หิน ฯลฯ ศาสตรนิพนธ์อันเลื่องชื่อฉบับแรกซึ่งว่าด้วยพืชชนิดนี้นั้นเป็นผลงานของชาลส์ ดาร์วิน เมื่อปี ค.ศ. 1875
คาดว่าพืชกินสัตว์นี้ค่อย ๆ พัฒนามาอย่างน้อยสิบลำดับสายสกุลของพืชและในปัจจุบันมีมากกว่าสิบสองสกุลในห้าวงศ์ มีประมาณ 625 ชนิดที่สร้างกับดักและดึงดูดเหยื่อ สร้างเอนไซม์ย่อยอาหารได้ และสามารถดูดซึมสารอาหารได้อย่างมีประสิทธิภาพ มีมากกว่า 300 ชนิดในหลายสกุลที่มีแค่ลักษณะบางอย่าง
ชนิดของกับดัก
กับดักพื้นฐานห้าแบบที่พบในพืชกินสัตว์
กับดักแบ่งเป็นมีปฏิกิริยาและไม่มีปฏิกิริยาขึ้นกับการเคลื่อนไหวที่ช่วยในการจับเหยื่อ เช่น Triphyophyllum เป็นกับดักแบบกระดาษเหนียวไม่มีปฏิกิริยาด้วยต่อมเมือกไร้ก้าน แต่ใบของมันไม่เติบโต (แตกกิ่ง) หรือเคลื่อนที่เพื่อตอบสนองต่อการจับเหยื่อ ขณะที่หยาดน้ำค้างเป็นกับดักแบบกระดาษเหนียวมีปฏิกิริยา ใบของมันแตกกิ่งอย่างรวดเร็ว ช่วยในการจับและย่อยเหยื่อ
กับดักแบบหลุมพราง
กับดักแบบหลุมพรางมีการวิวัฒนาการมาอย่างน้อยหกรูปแบบที่เป็นอิสระต่อกัน กลุ่มแรกที่ถูกพัฒนาขึ้นมาอย่างง่ายๆก็คือ Heliamphora ในสกุลนี้กรวยหม้อมีใบที่ม้วนเข้าหากันและขอบใบทั้งสองด้านเชื่อมติดกัน พืชสกุลนี้มีถิ่นอาศัยในบริเวณที่มีฝนตกชุกแถมอเมริกาใต้อย่างภูเขาเรอร์ไรมา (Roraima) และเหตุนี้เพื่อเป็นการแน่ใจว่าน้ำจะไม่ไหลล้นออกมากจากหม้อจากการคัดสรรทางธรรมชาติทำให้มันได้วิวัฒนาการให้ขอบด้านบนมีลักษณะคล้ายกับช่องป้องกันน้ำล้นของอ่างล้างจานที่คอยระบายน้ำที่มากเกินออกจากกรวยหม้อ
Heliamphora เป็นสมาชิกในวงศ์ Sarraceniaceae ซึ่งเป็นพืชจากโลกใหม่ อยู่ในอันดับ Ericales Heliamphora มีการกระจายพันธุ์จำกัดอยู่แค่อเมริกาใต้ แต่อีกสองสกุลที่เหลือคือ Sarracenia และ Darlingtonia ซึ่งเป็นพืชถิ่นเดียวในทางตอนใต้ของอเมริกา (ยกเว้นหนึ่งชนิด) และรัฐแคลิฟอร์เนียตามลำดับ ส่วน S. purpurea subsp. purpurea มีการกระจายพันธุ์กว้างมากนั้น พบได้ไกลถึงประเทศแคนาดา
โดยทั่วไปพืชในสกุล Sarracenia มีการแข่งขันในการอยู่รอดสูง เพราะเมื่อเปรียบเทียบกับสกุลอื่นแล้ว มันทรหดและเติบโตได้ง่ายมาก
ในสกุล Sarracenia นั้น ปัญหาน้ำล้นถูกแก้ไขโดยฝาปิดซึ่งเป็นใบเล็กๆที่แผ่ออกอยู่ด้านบน ปกคลุมส่วนกรวยใบไม้และปกป้องมันจากน้ำฝน อาจเป็นเพราะมีระบบป้องกันน้ำที่ปรับปรุงขึ้นแบบนี้ ทำให้ Sarracenia มีเอนไซม์อย่างเช่น โพรเทส (protease) และ ฟอสฟาเทส์ (phosphatase) ในของเหลวที่ใช้ย่อยอาหารในส่วนล่างของกรวย (Heliamphora มีเพียงแบคทีเรียในการย่อยอาหารเท่านั้น) เอนไซม์ได้ย่อยโปรตีนและกรดนิวคลีอิกในเหยื่อ ได้กรดอะมิโนและไอออนฟอสเฟตออกมา ซึ่งต้นไม้จะดูดซึมไปใช้ ในชนิด Sarracenia flava นั้น น้ำหวานจะเจือด้วยโคนิอีนและแอลคาลอยด์ (alkaloid) เป็นการเพิ่มประสิทธิภาพของกับดักโดยการทำให้เหยื่อมึนเมา
Darlingtonia californica มีความสามารถในการปรับตัวอย่างที่พบใน Sarracenia psittacina และใน Sarracenia minor ในฝาปิดที่คล้ายกับบอลลูนที่เชื่อมติดกับกรวย ในส่วนที่โป่งพองคล้ายบอลลูนนั้นมีรูเล็กๆที่เปิดสู่ภายนอก มีกระที่ไม่มีคลอโรฟิลล์ที่แสงสามารถลอดผ่านได้ แมลงซึ่งส่วนมากเป็นมดจะเข้าสู่ภายในโดยผ่านทางรูเล็กๆนั้นที่อยู่ภายใต้บอลลูน เมื่อเข้าไปสู่ภายในพวกมดจะพยายามหาทางออกสู่ภายนอกจากทางออกปลอม (กระสีซีด) จนในที่สุดมันก็ตกลงไปในกรวย แมลงจะเข้าไปในกับดักได้มากขึ้นด้วยใบที่คล้ายกับ "ลิ้นงูหรือหางปลา" ที่ติดอยู่ภายนอกฝาปิด ซึ่งเป็นที่มาของชื่อ ลิลลี่ งูเห่า
กลุ่มที่สองก็คือพืชในสกุล หม้อข้าวหม้อแกงลิง ที่มีร้อยกว่าชนิด หม้อเกิดขึ้นที่ปลายสายดิ่งหรือมือจับซึ่งพัฒนามาจากการยืดออกของเส้นกลางใบ โดยมากเหยื่อของมันคือแมลงแต่บางชนิดที่มีหม้อขนาดใหญ่อย่าง N. rajah สามารถดักจับสัตว์เลี้ยงลูกด้วยนมขนาดเล็กและสัตว์เลื้อยคลานได้
Cephalotus follicularis พืชขนาดเล็กจากทางตะวันตกของประเทศออสเตรเลีย มีกับดักคล้ายกับรองเท้าหนังอ่อน ขอบปาก (เพอริสโตม) ของมันเปิดขึ้นอย่างเห็นได้ชัด มีหนามรอบปากเพื่อป้องกันแมลงปีนออกมาจากกับดัก ผนังด้านในปกคลุมไปด้วยแผ่นขี้ผึ้งบางๆซึ่งลื่นมากสำหรับแมลง เหยื่อจะถูกดึงดูดด้วยน้ำหวานที่ซ่อนอยู่ในบริเวณเพอริสโตมและสีสันที่ฉูดฉาดคล้ายดอกไม้อย่างสารแอนโธไซอะนิน (anthocyanin)
พืชกินสัตว์กลุ่มสุดท้ายที่มีกับดักแบบหลุมพรางก็คือสับปะรดสี (bromeliad), Brocchinia reducta, ด้วยลักษณะที่คล้ายสับปะรด ใบที่คล้ายสายหนัง มีขี้ผึ้งฉาบอยู่ที่โคนใบ กระจุกตัวหนาแน่นคล้ายเหยือก ในสับปะรดสีส่วนมาก น้ำที่ขังอยู่ในส่วนที่คล้ายเหยือกนั้นมักเป็นแหล่งอาศัยของกบ, แมลง และ แบคทีเรียตรึงไนโตรเจน (diazotroph) ที่ต้นไม้นำไปใช้ประโยชน์ นอกจากนี้ส่วนที่คล้ายเหยือกนั้นยังเป็นกับดักอีกด้วย
กับดักแบบกระดาษเหนียว
กับดักแบบกระดาษเหนียวนั้นอยู่บนพื้นฐานเมือกเหนียวคล้ายกาว ใบของพืชที่มีกับดักแบบกระดาษเหนียวจะเต็มไปด้วยต่อมเมือกที่มีขนาดสั้นและไม่มีรูปพรรณสัณฐาน เช่น บัตเตอร์เวอร์ต (butterwort) หรือมีขนาดยาวและเปลี่ยนแปลงง่าย เช่น หยาดน้ำค้าง กับดักแบบกระดาษเหนียวมีวิวัฒนาการอย่างอิสระอย่างน้อยห้าครั้ง
ในสกุล Pinguicula ต่อมเมือกมีขนาดสั้นมาก (ติดฐาน, ไร้ก้าน) ใบเป็นมันเงา (เป็นที่มาของชื่อ 'บัตเตอร์เวอร์ต ') อย่างที่ไม่เคยปรากฏในพืชกินสัตว์ชนิดอื่น เชื่อว่ากับดักของมันสามารถจับแมลงบินได้ขนาดเล็กอย่าง fungus gnat (แมลงขนาดเล็กชนิดหนึ่ง) และพื้นผิวจะตอบสนองกับเหยื่อโดยสัมพันธ์กับการเติบโตที่รวดเร็ว การเติบโตแบบการเคลื่อนไหวของพืชโดยมีสัมผัสเป็นสิ่งเร้านี้ (thigmotropism) อาจเกี่ยวพันกับการม้วนตัวของแผ่นใบ (ป้องกันฝนล้างเอาเหยื่อออกจากผิวใบ) หรือหลุมน้ำย่อยตื้นๆใต้เหยื่อ
ในสกุลหยาดน้ำค้าง (Drosera) ที่มีมากกว่า 100 ชนิด มีต่อมเมือกอยู่ที่ปลายหนวดซึ่งเติบโตเร็วสม่ำเสมอในการตอบสนองเหยื่อแบบการเคลื่อนไหวโดยมีสัมผัสเป็นสิ่งเร้าเพื่อใช้ในการจับเหยื่อ หนวดของ D. burmanii สามารถงอได้ 180° ในหนึ่งนาทีหรือเร็วกว่านั้น หยาดน้ำค้างสามารถพบได้ทั่วโลกในทุกทวีปยกเว้นทวีปแอนตาร์กติกา และพบมากในประเทศออสเตรเลียอย่างเช่นหยาดน้ำค้างเคราะ D. pygmaea และหยาดน้ำค้างหนวด D. peltata ที่พักตัวในระหว่างฤดูร้อน หยาดน้ำค้างเหล่านี้ได้รับไนโตรเจนจากแมลงซึ่งทั่วไปแล้วมันขาดเอ็นไซม์ไนเตรทรีดักเตสที่ทำหน้าที่ช่วยดูดซึมไนเตรตจากดิน
เมื่อเร็วๆนี้ ข้อมูลทางโมเลกุล (โดยเฉพาะอย่างยิ่งการสร้างสารพลัมบาจิน (plumbagin)) แสดงว่า Triphyophyllum peltatum ซึ่งเป็นสมาชิกในวงศ์ Dioncophyllaceae เป็นญาติใกล้ชิดกับ Drosophyllum และเป็นส่วนแบบของเครือบรรพบุรุษขนาดใหญ่ของพืชกินสัตว์และพืชที่ไม่ใช่พืชกินสัตว์ที่ประกอบไปด้วยวงศ์ Droseraceae, Nepenthaceae, Ancistrocladaceae และ Plumbaginaceae ปกติพืชชนิดนี้เป็นไม้เถาเนื้อแข็ง แต่ขณะที่อายุยังน้อยเป็นพืชกินสัตว์ มันอาจเป็นความเกี่ยวข้องของความต้องการสารอาหารพิเศษเฉพาะเพื่อใช้ในการออกดอก
กับดักแบบตะครุบ
มีเพียงพืชสองชนิดเท่านั้นที่มีกับดักแบบตะครุบแบบมีปฏิกิริยา นั่นก็คือ กาบหอยแครง (Dionaea muscipula) และ Aldrovanda vesiculosa โดยเชื่อว่าทั้งสองมีบรรพบุรุษร่วมกัน คำว่า"กับดักแบบตะครุบ"นั้นได้มาจากลักษณะที่คล้าย"กับดักหนู"บนพื้นฐานจากรูปร่างและกลไกการทำงาน นอกจากนี้ยังรวมถึงการล่องลวงเหยื่อ โดยเฉพาะอย่างยิ่งในประเด็นการกระทำของเหยื่อ Aldrovanda ซึ่งเป็นพืชน้ำเหยื่อของมันก็คือสัตว์ไม่มีกระดูกสันหลังในน้ำขนาดเล็ก ส่วน Dionaea เป็นพืชบกเหยื่อของมันก็คือสัตว์ขาปล้องรวมถึงแมงมุมด้วย
กับดักมีลักษณะคล้ายบานพับที่ติดอยู่ทั้งสองข้างของเส้นกลางใบซึ่งเป็นส่วนที่ติดอยู่ปลายใบแบ่งออกเป็น 2 กลีบ ขนกระตุ้น (3 ขนบนแต่ละกลีบของกาบหอยแครง, และมากกว่าในกรณีของ Aldrovanda) ในกลีบของกับดักจะไวต่อการสัมผัสมาก เมื่อขนกระตุ้นถูกกระทบ (ประตูที่เปิด-ปิดเมื่อได้รับการกระตุ้นในเยื่อเซลล์ของเซลล์ที่ฐานของขนกระตุ้นเปิด) จะสร้างศักย์การเคลื่อนไหวแพร่สู่เซลล์ในเส้นกลางใบ เซลล์นั้นจะตอบสนองโดยสูบไอออนออกซึ่งอาจจะทำให้น้ำมีการเดินไปตามทางโดยการออสโมซิส (การยุบลงของเซลล์ในเส้นกลางไป) หรือไม่ก็ทำให้เกิดกรดไปกระตุ้นให้มีการยืดขยายของเซลล์มากขึ้น (acid growth) อย่างรวดเร็ว กลไกการทำงานนั้นยังคงเป็นที่ถกเถียงกันอยู่ แต่ในทุกๆกรณีการเปลี่ยนรูปทรงของเซลล์ในเส้นกลางใบปล่อยให้กลีบยึดติดไว้ภายใต้ความตึงนำไปสู่การพับตัวของกับดัก, การดีดอย่างรวดเร็วจากส่วนนูนไปยังส่วนเว้า และขังเหยื่อไว้ข้างใน กระกวนการเหล่านี้กินเวลาไม่ถึงวินาที ในกาบหอยแครงนั้นการตอบสนองต่อน้ำฝนและฝุ่นตะกอนที่ปลิวไปตกภายในถูกป้องกันด้วยใบของมันนั้นมีความทรงจำอย่างง่ายๆสำหรับการหุบกลีบและในการกระตุ้นต้องใช้เวลา 0.5 ถึง 30 วินาที
กับดักในใบจะเป็นกรณีการหุบเพราะสัมผัส (ไม่ใช่การเคลื่อนไหวโดยตรงในการตอบสนองต่อการสัมผัส) นอกจากนี้การกระตุ้นผิวภายในกลีบโดยการสัมผัสของแมลงเป็นเหตุให้กลีบมีการเติบโตแบบการเคลื่อนไหวของพืชโดยมีสัมผัสเป็นสิ่งเร้านี้ (thigmotropism) กลีบจะปิดสนิททำตัวเป็นส่วนที่ใช้ย่อยอาหารไปประมาณ 1 ถึง 2 สัปดาห์ กับดักจะตอบสนองได้ 3 ถึง 4 ครั้งก่อนที่จะไม่ตอบสนองอีกในการกระตุ้น
กับดักแบบถุง
กับดักแบบถุงเป็นลักษณะพิเศษเฉพาะที่มีอยู่ในสกุล Utricularia เท่านั้น กับดักแบบถุงจะสูบไอออนออกจากภายในกับดักทำให้เกิดสุญญากาศบางส่วนภายใน กับดักจะมีรูเล็กๆที่มีประตูเปิด-ปิดแบบบานพับ ในพืชชนิดที่อาศัยอยู่ในน้ำประตูนั้นจะมีขนกระตุ้นอยู่ 1 คู่ สัตว์ไม่มีกระดูกสันหลังที่อาศัยอยู่ในน้ำ อย่าง หมัดน้ำ (Daphnia) จะสัมผัสโดยขนนั้นและกระตุ้นให้ประตูง้างออกแล้วปล่อยสุญญากาศออกมาจากถุง ทำให้สัตว์ไม่มีกระดูกสันหลังนั้นถูกดูดเข้าไปในถุง ซึ่งเป็นบริเวณที่พืชนั้นใช้ย่อยอาหาร ในพืชหลายๆชนิดในสกุล Utricularia (เช่น U. sandersonii) เป็นพืชที่อาศัยอยู่บนบก เติบโตบนดินที่เต็มไปด้วยน้ำ และกลไกของกับดักถูกกระตุ้นด้วยรูปแบบที่ต่างกันเพียงเล็กน้อย พืชสกุล Utricularia ไม่มีราก แต่ชนิดที่อาศัยอยู่บนบกมีลำต้นที่ยึดเหนี่ยวทำหน้าที่คล้ายราก Utricularia ชนิดที่อาศัยอยู่ในน้ำในเขตอบอุ่น ทั่วไปจะตายลงหลังแตกยอดพักตัวในระหว่างฤดูหนาว และ U. macrorhiza จะมีจำนวนถุงขึ้นอยู่กับอาหารในบริเวณที่มันอาศัย
กับดักแบบหม้อดักกุ้งมังกร
กับดักแบบหม้อดักกุ้งมังกรเป็นห้องที่เข้าง่ายแต่ออกได้ยากเนื่องจากหาทางออกไม่เจอและหรือมีขนแข็งภายในขัดขวางไว้ กับดักแบบหม้อดักกุ้งมังกรนั้นพบในพืชสกุล Genlisea ใบรูป Y ของมันจะทำให้เหยื่อเข้ามาได้แต่ออกไม่ได้และขนภายในจะบังคับให้เหยื่อมุ่งตรงได้อย่างเดียว ทางเข้าที่เหยื่อเข้ามาจะขดเป็นวงอยู่บนแขนทั้งสองข้างของรูป Y และบังคับให้เคลื่อนที่ไปสู่ส่วนที่ใช้ย่อยในแขนล่างของ Y โดยเหยื่อจะเคลื่อนที่โดยอาศัยการไหลของน้ำซึ่งคล้ายกับส่วนสุญญากาศของกับดักแบบถุง และอาจเป็นไปได้ว่ากับดักทั้งสองชนิดมีการวิวัฒนาการที่เกี่ยวข้องกัน
นอกจาก Genlisea ลักษณะที่ทำให้นึกถึงกับดักแบบหม้อดักกุ้งมังกรนั้นสามารถพบใน Sarracenia psittacina, Darlingtonia californica, และ Nepenthes aristolochioides
การแบ่งประเภท
ในระบบครอนคิสต์ Droseraceae และ Nepenthaceae ถูกจัดอยู่ในอันดับ Nepenthales บนพื้นฐานของความสมมาตราแบบวงกลมของดอกและการที่มีกับดัก Sarraceniaceae ถูกจัดอยู่ใน Nepenthales หรืออันดับ Sarraceniales อย่างใดอย่างหนึ่ง Byblidaceae, Cephalotaceae, และ Roridulaceae ถูกจัดอยู่ในอันดับ Saxifragales และ Lentibulariaceae ใน Scrophulariales (ปัจจุบันเป็นหมวดใน Lamiales )
อีโลอีโล (เมือง)
อีโลอีโล (ฮีลีไกโนน: Iloilo; กินาไรอา: Iloilo; Iloilo; Iloílo) เป็นนครหนาแน่นทางตะวันออกเฉียงใต้ของเกาะปาไนย์ในประเทศฟิลิปปินส์ และเป็นเมืองหลักประจำจังหวัดอีโลอีโลในเชิงภูมิศาสตร์ แต่ปกครองตนเองอย่างเป็นอิสระ นอกจากนี้ยังเป็นศูนย์กลางของเขตมหานครอีโลอีโล-กีมารัสและภูมิภาคคันลูรังคาบีซายาอัน จากการสำมะโนในปี ค.ศ. 2015 พบว่ามีประชากร 447,992 คน มีอัตราการเติบโต 1.02% ส่วนในระดับมหานครมีประชากร 946,146 คน
อีโลอีโลมีอาณาเขตติดต่อกับเมืองโอโตนทางทิศตะวันตก ติดกับเมืองปาบีอาทางทิศเหนือ และติดกับเมืองเลกาเนสทางทิศตะวันออกเฉียงเหนือ ส่วนทางทิศตะวันออกและใต้ เป็นช่องแคบอีโลอีโล ซึ่งเป็นที่ตั้งของเกาะจังหวัดกีมารัส ตัวนครเกิดจากการรวมตัวของเมืองต่าง ๆ ที่อยู่ใกล้เคียงกัน ได้แก่ อะเรบาโล, ซิตีโพรเพอร์, ฮาโร (เคยเป็นนครอิสระมาก่อน), ลาปาซ, มันดูร์รีเอา และโมโล ซึ่งเมืองเหล่านี้ก็กลายเป็นเขตของนครในเวลาต่อมา ส่วนเขตลาปุซนั้น แยกตัวจากเขตลาปาซในปี ค.ศ. 2008
การก่อตั้งนครเริ่มต้นจากการก่อตั้งเมืองอะเรบาโลใน ค.ศ. 1581 เมื่อจอมพลชาวสเปน Gonzalo Ronquillo de Peñalosa ย้ายศูนย์กลางอาณานิคมจากเมืองโอกโตง มายังที่นี่
ลูทีเชียม
ลูทีเชียม (Lutetium) คือธาตุที่มีหมายเลขอะตอม 71 และสัญลักษณ์คือ Lu ลูทีเชียมเป็นธาตุโลหะที่อยู่ในกลุ่มหายากมักพบอยู่กับอิตเทรียม ใช้ประโยชน์ในโลหะผสมและเป็นตัวเร่งปฏิกิริยาเคมี
อีโลอีโล (เมือง)
อีโลอีโลได้รับฉายา "La Muy Leal y Noble Ciudad" (นครที่จงรักภักดีและสง่างามที่สุด) เนื่องจากตัวนครได้รับการอุปถัมภ์จากสมเด็จพระราชินีมาเรีย คริสตินา ในช่วงของการปฏิวัติภายในประเทศ ทำให้นครยังได้รับฉายา นครราชินีแห่งแดนใต้ โดยในยุคอาณานิคม นครแห่งนี้มีความสำคัญเป็นรองเพียงมะนิลาเท่านั้น
นอกจากนี้ตัวนครยังอยู่เกือบกึ่งกลางของประเทศ ทำให้ได้รับฉายา "หัวใจของฟิลิปปินส์" และมีคฤหาสน์ยุคอาณานิคมหลายแห่ง ทำให้ได้รับฉายา "นครแห่งพิพิธภัณฑ์" และ "นครแห่งคฤหาสน์"
ภูมิอากาศ
อีโลอีโลมีภูมิอากาศแบบเขตร้อน และมี 2 ฤดู ได้แก่ ฤดูฝน (มิถุนายน-พฤศจิกายน) และฤดูแล้ง (ธันวาคม-พฤษภาคม)
กิบโด
กิบโด (Quibdó) เป็นเมืองหลวงของจังหวัดโชโก ในประเทศโคลอมเบีย ตั้งอยู่ทางตะวันตกของประเทศ บนฝั่งแม่น้ำอาตราโต เทศบาลเมืองกิบโดมีพื้นที่ 3,337.5 กม² และมีประชากร 100,000 คน
Pleurojulidae
Pleurojulidae เป็นวงศ์ของกิ้งกือที่สูญพันธุ์แล้ว ค้นพบจากหินช่วงอายุเว็สท์ฟาเลิน (Westphalian stage) ของชั้นหินยุคคาร์บอนิเฟอรัสตอนบน ซึ่งมีความโดดเด่นมากเพียงพอที่จะจัดให้อยู่ในอันดับของมันเอง คือ Pleurojulida และมีการค้นพบซากดึกดำบรรพ์ของกิ้งกือในวงศ์นี้ (pleurojulid) ที่มีขนาดถึง 10 เซนติเมตรที่ยุโรปและสหรัฐ
พัฒน์ อ.ยุทธนากร
พัฒน์ อ.ยุทธนากร หรือนายสุธรรม วงศ์กันฟู เป็นชาวจังหวัดเชียงใหม่ เกิดเมื่อ 7 เมษายน พ.ศ. 2509 สถิติการชก 33 ครั้ง ชนะ 25 (น็อค 15) แพ้ 8
เริ่มจากมวยไทย
พัฒน์เริ่มชกมวยตั้งแต่จบชั้นป.6 ขึ้นชกมวยตามงานวัด แพ้บ้าง ชนะบ้างจนมีครูมวยในละแวกบ้านพามาฝากฝังกับแก้ว โคซี่ หรือสุรศักดิ์ ดุสิตรัตนกุลแก้วจัดให้เขามาอยู่ที่ค่ายอ.ยุทธนากร เปลี่ยนชื่อจากเดิม วิชาญน้อย เกียรติ ข.ป. มาเป็น พัฒน์ อ.ยุทธนากร
มวยสากล: แชมป์ราชดำเนิน 2 รุ่น
ครั้งแรกพัฒน์ขึ้นชกมวยไทยอยู่สามครั้ง แพ้รวด จึงเปลี่ยนมาชกมวนสากล แพ้บ้าง ชนะบ้าง จนกระทั่งถูกตามตัวให้ขึ้นชกชิงแชมป์มวยสากลเวทีราชดำเนินรุ่นมินิฟลายเวทกับธวัช เกียรติพ่วงจินดา ก่อนชก พัฒน์เป็นรองมาก แต่เขาสู้เต็มที่ ชนะน็อคธวัชในยกที่ 1 ทั้งๆที่ ตัวเองถูกชกลงไปนับแปดก่อน พัฒน์ครองแชมป์อยู่ไม่นานก็เสียแชมป์ให้กับสมุทร ศิษย์นฤพนธ์ (ที่ต่อมากลายเป็นแชมป์โลกรุ่นมินิฟลายเวท IBF)
หลังจากเสียแชมป์ไป พัฒน์ชกชนะอีก 7 ครั้ง จึงได้ชิงแชมป์มวยสากลเวทีราชดำเนินรุ่นจูเนียร์ฟลายเวทอีกครั้ง ปรากฏว่าพัฒน์ชนะน็อค เพชรชัยนาท ดอนเจดีย์ ยก 5 ได้ครองแชมป์เป็นรุ่นที่ 2 จากนั้นจึงมีโอกาสได้ไปชิงแชมป์ OPBF รุ่นจูเนียร์ฟลายเวท และชิงแชมป์โลกรุ่นจูเนียร์ฟลายเวท WBA ที่เกาหลีใต้ตามลำดับแต่ไม่สำเร็จทั้งสองครั้ง หลังจากพลาดหวังในการชิงแชมป์โลก พัฒน์กลับมาชกอีกครั้งเดียว ชนะน็อค จอมเทียน สวนมิสกวัน ยก 4 แล้วไม่ได้ขึ้นชกอีกเลย แขวนนวมไปโดยปริยาย
อ้างอิง
หมวดหมู่ :นักมวยสากลชาวไทยรุ่นไลท์ฟลายเวท หมวดหมู่ :นักมวยสากลชาวไทยรุ่นมินิมัมเวท
อาเกจิ มิตสึฮิเดะ
อาเกจิ มิตสึฮิเดะ (明智 光秀 (Akechi Mitsuhide) ค.ศ. 1528 – 2 กรกฎาคม ค.ศ. 1582) เป็นขุนพลซามูไรในยุคเซ็งโงกุที่เป็นที่รู้จักจากการลอบสังหารโอดะ โนบูนางะ
มิตสึฮิเดะเป็นผู้รักษาความปลอดภัยให้กับอาชิกางะ โยชิอากิและต่อมาไดเมียวโนบูนางะในช่วงสงครามทางการเมืองในการรวมประเทศญี่ปุ่น มิตสึฮิเดะก่อกบฏต่อโนบูนางะโดยไม่ทราบเหตุผลตอนการล้อมฮนโนจิใน ค.ศ. 1582 ทำให้โนบูนางะที่ไม่มีใครรักษาความปลอดภัยต้องทำเซ็ปปูกุที่เกียวโต
มิตสึฮิเดะพยายามก่อตั้งตนเองเป็นโชกุน แต่ถูกโทโยโตมิ ฮิเดโยชิ ผู้สืบทอดของโนบูนางะไล่ตาม และเอาชนะเขาที่ยุทธการที่ยามาซากิ การปกครองระยะสั้นของมิตสึฮิเดะกลายเป็นแรงบันดาลใจในสุภาษิตโยจิจูกูโงะ (三日天下 (mikkatenka), )
เขายังคงเป็นที่นิยมในวัฒนธรรมปัจจุบัน โดยมีการจัดพิธีในวันที่ 15 เมษายน ค.ศ. 2018 ที่เกียวโต
ประวัติ
อาเกจิ จูเบะ มิตสึฮิเดะ สันนิษฐานว่าน่าจะเกิดในวันที่ 10 มีนาคม ปี พ.ศ. 2079 ที่แคว้นมิโนะ ซึ่งปกครองโดยไดเมียวไซโต โดซะแห่งมิโนะ ประวัติเกี่ยวกับเขาในช่วงวัยเด็กไม่เป็นที่แน่ชัด รู้แต่เพียงว่าเขาเป็นบุรุษผู้มากด้วยความสามารถทั้งในด้านบู๊และบุ๋น มีความรอบรู้ทางด้านการปกครองและด้านการทหาร รวมไปถึงฝีมือด้านเพลงดาบและอาวุธปืนชนิดหาตัวจับยาก บวกกับท่วงท่าที่สง่างามทำให้ได้เป็นขุนพลคนสนิทของไดเมียวไซโตอย่างไม่ยากเย็น
ต่อมาไดเมียวไซโตถูกบุตรชายสังหาร ทำให้มิตสึฮิเดะต้องหนีไปเข้าร่วมกับโชกุนอาชิกางะ โยชิอากิที่เกียวโต ซึ่งในขณะนั้น เกิดก่อกบฏขึ้นในเมืองหลวง ทำให้อาชิกางะต้องคนไปขอความช่วยเหลือจากโนบูนางะ ทำให้มิตสึฮิเดะได้มีโอกาสรู้จักกับโนบูนางะ และได้กลายมาเป็นขุนพลคนสำคัญของโนบูนางะในภายหลัง
อาเกจิ มิตสึฮิเดะเป็นผู้บัญชาการกองทัพของโอดะ โนบูนางะ ในสงครามต่าง ๆ ในหลายต่อหลายครั้ง รวมไปถึงสงครามระหว่างกองทัพอาซากูระ-อาซาอิกับกองทัพโนบูนางะที่คาเนงาซากิและยุทธการภูเขาฮิเอ อันเป็นศูนย์กลางของกลุ่มพระนักรบอิกกะ-อิกกิ มิตสึฮิเดะก็เป็นหนึ่งในขุนพลที่เข้าร่วมในศึกครั้งนี้ด้วย
แม้มิตสึฮิเดะจะได้รับความดีความชอบจากโอดะ โนบูนางะ แต่กระนั้นจุดเปลี่ยนสำคัญก็ได้เกิดขึ้นในปี ค.ศ. 1579 เมื่อมิตสึฮิเดะได้รับคำสั่งให้บุกปราสาทยางามิที่ฮาตาโนะ ฮิเดฮารุครอบครองอยู่ มิตสึฮิเดะไม่ต้องการให้มีการนองเลือดเกิดขึ้น จึงไปเจรจากับฮิเดฮารุให้ยอมจำนนต่อโนบูนางะ โดยส่งมารดาไปเป็นตัวประกัน เพื่อแลกกับการให้ฮิเดฮารุยอมสวามิภักดิ์ต่อโนบูนางะ แต่ทว่า เหตุการณ์กลับพลึกผันเมื่อโนบูนางะได้สังหารฮิเดฮารุและพวกพ้อง รวมไปถึงมารดาของมิตสึฮิเดะ สร้างความแค้นต่อมิตสึฮิเดะเป็นอย่างมาก จนนำไปสู่แผนลอบสังหารโนบูนางะที่วัดฮนโนในปี ค.ศ. 1582 หลังจากนั้น มิตสึฮิเดะก็ตั้งตนเป็นใหญ่เหนือกองทัพโนบูนางะ แต่หลังจากนั้นเพียง 13 วัน เขาก็ถูกสังหารโดยโทโยโตมิ ฮิเดโยชิ ในวันที่ 2 กรกฎาคม ค.ศ. 1582
มีตำนานกล่าวว่าอาเกจิ มิตสึฮิเดะสามารถหนีไปได้และหนีไปออกบวชพระสงฆ์นามว่าเท็งไก และเชื่อว่าเท็งไกผู้นี้คือที่ปรึกษาของโทกูงาวะ อิเอยาซุในภายหลัง แต่ไม่มีหลักฐานยืนยันว่าเป็นเรื่องจริงแต่อย่างใด
อ่านเพิ่ม
1582
จุดนัดภพ
จุดนัดภพ เป็นละครซีรีส์,ซิทคอม ผลิตโดย บริษัท เวฟ ทีวี จำกัด ออกอากาศทุกวันเสาร์ เวลา 23:30 น. - 00:15 น. ทางสถานีวิทยุโทรทัศน์ไทยทีวีสีช่อง 3 บทโทรทัศน์โดย ขวัญชนม์ เพิ่มญาติ หรือ ขวัญชนม์ กำกับการแสดงโดย ทวีวัฒน์ วันทา (เฉพาะปี 1 กับ ปี 2), เจนไวยย์ ทองดีนอก (ปี 3 กับ ปี 4)
ช็อง แจ-ว็อน
ช็อง แจ-ว็อน (정제원; เกิด 29 มีนาคม 1994) รู้จักกันดีในชื่อ ว็อน (One) เป็นแร็ปเปอร์ นักร้อง นักแต่งเพลง และนักแสดงชาวเกาหลีใต้ เขาเปิดตัวในปี 2015 ในฐานะสมาชิกคนหนึ่งของอดีตดูโอฮิปฮอปวันพันช์กับซามูเอล ปีต่อมาเขาย้ายจากดี-บิสิเนสเอนเตอร์เทนเมนต์ไปวายจีเอนเตอร์เทนเมนต์ ในปี 2019 แจว็อนออกจากวายจีเอนเตอร์เทนเมนต์และตั้งแต่นั้นมาก็ย้ายไปอยู่ภายใต้ค่ายเพลงไพรเวทโอนลีของตัวเอง เขาเป็นที่รู้จักกันดีในการแสดงในฤดูกาลที่สี่และห้าของโชว์มีเดอะมันนี รวมถึงการปรากฏตัวในละครเช่น ตำนานไซอิ๋วฉบับเกาหลี (2017), Room No. 9 (2018) และ Her Private Life (2019)
2015–2016: วันพันช์ โชว์มีเดอะมันนี และย้ายสู่วายจีเอ็กซ์
ว็อนเริ่มต้นอาชีพของเขาในฐานะส่วนหนึ่งของดูโอฮิปฮอปวันพันช์กับซามูเอลภายใต้ความร่วมมือระหว่าง D-Business Entertainment และ Brave Entertainment เมื่อวันที่ 23 มกราคม 2015 พวกเขาเปิดตัวด้วยอัลบั้ม The Anthem พร้อมซิงเกิลหลัก "Turn Me Back" วันที่ 21 กันยายน วายจีเอ็กซ์ได้สำรวจและเซ็นสัญญาพิเศษกับว็อนหลังจากที่เขาปรากฏตัวใน Show Me the Money 4
2017: การเปิดตัวของแจว็อน
ในวันที่ 11 กรกฎาคม แจว็อนได้เปิดตัวในนามศิลปินเดี่ยวภายใต้ความดูแลของค่ายวายจีเอนเตอร์เทนเมนต์ โดยได้ปล่อยอัลบั้มแรกของเขาคือ One Day เมื่อวันที่ 11 กรกฎาคม 2017 กับซิงเกิลที่แต่งและผลิตเอง "Gettin' By" และ "Heyahe"
ผจญภัยโพ้นทะเล
ผจญภัยโพ้นทะเล (The Voyage of the Dawn Treader) เป็นนิยายแฟนตาซีเยาวชนในชุดตำนานแห่งนาร์เนีย เขียนโดยซี.เอส. ลิวอิส ใน ค.ศ. 1952 นับเป็นลำดับที่สามตามที่ตีพิมพ์ และลำดับที่ห้าถ้านับตามเหตุการณ์ในเรื่อง ฉบับภาษาไทยจัดพิมพ์โดยสำนักพิมพ์ผีเสื้อ แปลโดยสุมนา บุณยะรัตเวช พิมพ์ครั้งแรก พ.ศ. 2545
เนื้อเรื่อง
พี่น้องสองคนของตระกูลพีเวนซี่ที่มีบทบาทในตู้พิศวงและเจ้าชายแคสเปี้ยน คือ เอ็ดมันด์ และลูซี่ ไปอยู่กับญาติของพวกเขา ยูสตาซ ในช่วงวันหยุด ระหว่างอยู่ในห้องของยูสตาซ ทั้งสามคนถูกดึงเข้าไปในดินแดนนาร์เนียผ่านทางภาพเรือในสมัยนาร์เนียที่แขวนอยู่ในห้อง
เมื่อเข้าไปในนาร์เนีย ลูซี่และเอ็ดมันด์ได้พบกับแคสเปี้ยน (จากเรื่องเจ้าชายแคสเปี้ยน) ซึ่งกำลังเดินทางไปในโพ้นทะเลตะวันออก เพื่อค้นหาขุนนาง 7 คน เช่น ลอร์ดเบิร์น ลอร์ดเรสติมาร์ ลอร์ดอ๊อคเตเซียน ลอร์ดรูปห์ ที่หายสาบสูญไปในสมัยของพระราชามิราซ โดยใช้เรือชื่อ ดอว์น เทรดเดอร์ เป็นพาหนะ
พวกเขาได้เดินทางไปจนสุดขอบโลกทางตะวันออก และได้ทิ้งรีพีชิ้พ เอ็ดมันด์ ลูซี่และยูสตาซ ไว้ที่นั่น โดยรีพีชิ้พได้พายเรือโคราเคิล ออกไปเรื่อยๆ จนไม่มีผู้ไดพบเห็นอีก เอ็ดมันด์ ลูซี่และยูสตาซ ได้พบกับอัสลานและได้พากลับมายังห้องของยูสตาซ
ภาพยนตร์
หลังจากวอลท์ ดิสนีย์ พิคเจอร์สไม่ประสบความสำเร็จกับ เจ้าชายแคสเปี้ยน จึงไม่ต่อสัญญากับทาง Walden Media และผู้ที่มาต่อสัญญาคือทเวนตีธ์เซนจูรีฟอกซ์ได้ซื้อลิขสิทธิ์ในการดัดแปลงเป็นภาพยนตร์ ในชื่อว่า The Chronicles of Narnia: The Voyage of the Dawn Treader มีกำหนดฉายในเบลเยี่ยม และฝรั่งเศส 8 ธันวาคม พ.ศ. 2553 สหรัฐอเมริกา 10 ธันวาคม พ.ศ. 2553 (ค.ศ. 2010) และอีกหลายประเทศที่กำหนดฉายในวันที่ 9 และ 10 ธันวาคม พ.ศ. 2553
เหตุระเบิดในจังหวัดสงขลา พ.ศ. 2548
'''เหตุระเบิดในจังหวัดสงขลา พ.ศ. 2548''' เกิดขึ้นที่อำเภอหาดใหญ่ อำเภอคลองหอยโข่งและอำเภอเมืองสงขลา จังหวัดสงขลา เมื่อวันที่ 3 เมษายน พ.ศ. 2548 ที่ห้างคาร์ฟูร์ เขตเทศบาลนครหาดใหญ่ ท่าอากาศยานหาดใหญ่ อำเภอคลองหอยโข่งและ โรงแรมกรีนเวิร์ลด์พาเลซ ในอำเภอเมืองสงขลา
มีผู้เสียชีวิตทันทีหนึ่งคนที่ ท่าอากาศยานหาดใหญ่ อำเภอคลองหอยโข่ง และต่อมาอีกหนึ่งคนเสียชีวิตที่โรงพยาบาล เชื่อว่าเป็นส่วนหนึ่งของการก่อความไม่สงบในชายแดนภาคใต้ของประเทศไทย ทำให้มีผู้เสียชีวิต 2 คน และบาดเจ็บ 66 คน
แกเร็ท แบร์รี
แกเร็ธ แบร์รี่ (Gareth Barry) เกิดเมื่อวันที่ 23 กุมภาพันธ์ ค.ศ. 1981 เป็นนักฟุตบอลชาวอังกฤษในตำแหน่งกองกลางตัวรับ ปัจจุบันเลิกเล่นฟุตบอลแล้วโดยเล่นให้กับเวสต์บรอมมิชอัลเบียนเป็นสโมสรสุดท้าย แกเร็ธเป็นนักฟุตบอลที่ลงเล่นในพรีเมียร์ลีกของประเทศอังกฤษมากที่สุด คือ 653 ครั้ง
แหล่งข้อมูลอื่น
1981
นกแว่นสีเทา
การกระจายพันธุ์
นกแว่นสีเทามีถิ่นกำเนิดบริเวณเทือกเขาหิมาลัย รัฐสิกขิม รัฐอัสสัม พม่า เวียดนาม ลาว ตังเกี๋ย สำหรับประเทศไทยมีทางภาคเหนือของประเทศเป็นส่วนใหญ่ นอกจากนั้นอาจพบทางภาคตะวันตกและภาคตะวันออกเฉียงเหนือบางส่วน
อนุกรมวิธาน
มี 3 ชนิดย่อยและอีกหนึ่งชนิดที่ยังไม่แน่ชัด:
ร็อคแมนซีโร่ 3
ร็อคแมนซีโร่ 3 หรือ เมกาแมนซีโร่ 3 (Mega Man Zero 3) เป็นวิดีโอเกมซีรีส์ชุดที่ 3 ของซีรีส์ร็อคแมนซีโร่ ออกวางตลาดครั้งแรกที่ญี่ปุ่นในวันที่ 23 เมษายน ค.ศ. 2004 และออกวางตลาดครั้งแรกที่อเมริกาเมื่อวันที่ 5 ตุลาคม ค.ศ. 2004
เนื้อเรื่องก่อนเข้าสู่เกม
2 เดือนต่อมา ซีโร่ ซีเอล และทหารกลุ่มต่อต้านทำภารกิจสำรวจ พวกเขาพบวัตถุขนาดยักษ์ที่มีพลังเหมือนดาร์คเอลฟ์ ซีโร่เข้าไปข้างในวัตถุนั้นคนเดียวเพื่อสำรวจความปลอดภัย เขาพบ 4 จตุรเทพกำลังเสียเปรียบจากการต่อสู้กับโอเมก้า ดร.ไวล์และเอ็กซ์ปรากฏตัว ดร.ไวล์คืนชีพเอ็กซ์ และเอ็กซ์จะทำตามความปรารถของเขา คือการนำดาร์คเอลฟ์และโอเมก้ากลับมา ดร.ไวล์และเอ็กซ์จากไปพร้อมเงื่อนงำ
ไซเบอร์เอลฟ์
มาเธอร์เอลฟ์ ติดไวรัสกลายเป็นดาร์คเอลฟ์ ถูกเอ็กซ์ผนึกเมื่อ 100 ปีก่อน และถูกเอลพีสปลุก ไซเบอร์เอลฟ์วัยทารก สามารถสร้างร่างใหม่ให้เรพลิลอยด์
แดนนี แคนนอน
แดนนี แคนนอน (Danny Cannon) เป็นนักแต่งบทภาพยนตร์และบทโทรทัศน์ นอกจากนั้นยังเป็นผู้กำกับภาพยนตร์และผู้อำนวยการสร้างอีกด้วย
ประวัติ
แดนนี แคนนอน เกิดวันที่ 5 ตุลาคม ค.ศ. 1968 ที่เมืองลูตัน ประเทศอังกฤษ เริ่มสร้างภาพยนตร์ตั้งแต่อายุได้เพียง 16 ปี เริ่มเข้าสู่กลุ่มโรงละครสาธิตเยาวชนแห่งหนึ่งที่ 33 Arts Centre แดนนีมีผลงานภาพยนตร์มากมายจากโรงถ่ายทำแห่งนี้ ได้พบกับเดวิด อาร์โนลด์ นักแต่งบทภาพยนตร์ในปัจจุบัน แดนนีได้แสดงให้เห็นว่าเขาสามารถแต่งบทพูดภาพยนตร์ได้ จนกระทั่งเริ่มมีชื่อเสียงขึ้นมา จนกระทั่ง บีบีซีได้มอบรางวัล ผู้สร้างภาพยนตร์ดาวรุ่งยอดเยี่ยมแห่งปี จากภาพยนตร์สั้น 40 นาทีเรื่อง Sometimes จากนั้น ก็เริ่มเข้าสู่โรงเรียนการภาพยนตร์และโทรทัศน์แห่งชาติในปี 1988 จนสำเร็จการศึกษาในปี 1990
เขาเป็นคนแต่งบทและกำกับภาพยนตร์เรื่อง Strangers (1990) และ The Young Americans (1993) จนมาในปี 2005 ได้กำกับภาพยนตร์ที่มีชื่อเสียงเรื่องหนึ่งคือ โกล์ ภาพยนตร์ฟุตบอลไตรภาคเรื่องแรกของโลก นอกจากนั้น แดนนี แคนนอนยังเล่นฟุตบอลให้กับ ฮอลลีวูด ยูไนเต็ด เอฟซี อีกด้วย
แหล่งข้อมูลอื่น
1968
ปรากฏการณ์ดรอสเต้
ปรากฏการณ์ดรอสเต้ (Droste effect) เป็นปรากฏการณ์ภาพซ้อนภาพ กล่าวคือ เป็นการที่ภาพภาพหนึ่งปรากฏซ้ำ ๆ ในตัวเอง ณ จุดที่คาดหมายกันว่าจะมีภาพอย่างนั้นเกิดขึ้น ซึ่งตามทฤษฎีแล้วนำไปสู่วงวน (loop) ไม่รู้จบ แต่ในความเป็นจริงแล้ววงวนจะดำเนินไปเท่าที่ความละเอียด (quality) ของภาพเปิดช่องให้เกิดได้
ชื่อปรากฏการณ์นี้มาจากผงโกโก้ยี่ห้อ "ดรอสเต้" (Droste) ซึ่งใช้รูปนางพยาบาลที่ฌ็อง มูเซ (Jan Musset; ค.ศ. 1861–1931) ออกแบบใน ค.ศ. 1904 เป็นสัญลักษณ์ และภาพนั้นก็ได้ปรากฏบนผลิตภัณฑ์อื่น ๆ อีกหลายหลาก
หุบเขา
หุบเขา (valley) เป็นบริเวณแอ่งระหว่างเขาหรือภูเขา มักมีแม่น้ำไหลผ่าน ในวิชาภูมิศาสตร์ หุบเขาหรือเดล (dale) เป็นแอ่งที่มีความยาวมากกว่าความกว้าง คำว่า "รูปตัวยู" และ "รูปตัววี" เป็นคำอธิบายภูมิศาสตร์เพื่อระบุรูปทรงของหุบเขา หุบเขาส่วนใหญ่จัดอยู่ในสองประเภทหลักดังกล่าว หรือเป็นสองประเภทผสมกัน
บริติช เรล คลาส 158
บริติช เรล คลาส 158 เอ็กซ์เพรส สปรินเทอร์ เป็นรถดีเซลรางของประเทศอังกฤษ สร้างระหว่างปี ค.ศ. 1989 ถึง ค.ศ. 1992 โดยบริษัท เบรล ซึ่งคลาสนี้ เป็นคลาสต้นแบบของบริติช เรล คลาส 159
ซูเปร์โกปาเดเอสปัญญา 2018
ซูเปร์โกปาเดเอสปัญญา 2018 เป็นการแข่งขันฟุตบอลครั้งที่ 32 ของ ซูเปร์โกปาเดเอสปัญญา ฟุตบอลซูเปอร์คัพที่จะตัดสินแบบเหย้า-เยือน 2 นัด โดยจะลงเล่นในเดือนสิงหาคม ค.ศ. 2018
คู่นี้เป็นการลงเล่นระหว่างทีมชนะเลิศของโกปาเดลเรย์ ฤดูกาล 2017–18 และลาลิกา ฤดูกาล 2017–18 บาร์เซโลนา กับทีมรองชนะเลิศโกปาเดลเรย์ เซบิยา
แตกต่างจากฤดูกาลก่อนหน้านี้ นี่จะเป็นนัดเดียวที่เป็นเจ้าภาพที่สนามเป็นกลาง สนามแข่งขันของปีนี้คือ สนามกีฬาอิบน์ บะฏูเฏาะฮ์ ในแทนเจียร์ ประเทศโมร็อกโก
มุมกวาดจริง
ในทางดาราศาสตร์และกลศาสตร์ท้องฟ้า มุมกวาดจริง (true anomaly) คือตัวแปรหนึ่งที่ใช้แสดงถึงตำแหน่งของวัตถุท้องฟ้า ณ ช่วงเวลาหนึ่ง ๆ ซึ่งมีการเคลื่อนที่ไปในวงโคจรตามกฎการเคลื่อนที่ของดาวเคราะห์ของเค็พเพลอร์
มุมกวาดจริงถูกกำหนดให้เป็นมุมระหว่างเส้นที่ลากจากศูนย์กลางมวลไปยังจุดใกล้ที่สุดในวงโคจร (เรียกว่าเวกเตอร์รุงเงอ–เลนทซ์) กับเส้นที่ลากจากศูนย์กลางมวลมายังวัตถุ กล่าวคือ ในรูปด้านขวา เมื่อ p คือตำแหน่งของวัตถุ z คือจุดใกล้ที่สุด และ s คือโฟกัส (ตำแหน่งของศูนย์กลางมวล หรือ ดาวฤกษ์หลัก) แล้วมุม ก็คือมุมกวาดจริง ดังนั้น ระยะทาง r ระหว่างดาวฤกษ์หลักกับวัตถุท้องฟ้าสามารถเขียนในรูปของมุมกวาดจริง \nu ได้เป็น
โดยที่ a คือกึ่งแกนเอก และ e คือ ความเยื้องศูนย์กลางของวงโคจร
ความสัมพันธ์กับค่ามุมอื่น
ในการคำนวณบางอย่าง เป็นการสะดวกกว่าที่จะใช้มุมกวาดเยื้องศูนย์กลาง E ความสัมพันธ์ระหว่างมุมกวาดจริงกับมุมกวาดเยื้องศูนย์กลางคือ
ถ้าแทน
จะเขียนใหม่ได้ในรูปอนุกรมได้เป็น
จากการใช้สูตรคำนวณนี้ หากได้ค่ามุมกวาดเยื้องศูนย์กลาง E ของวัตถุท้องฟ้าแล้ว ก็จะสามารถคำนวณมุมกวาดจริง \nu ได้
อีกทางหนึ่ง ความสัมพันธ์ระหว่างมุมกวาดเยื้องศูนย์กลาง E และ มุมกวาดเฉลี่ย M สามารถหาได้จากการแก้สมการเค็พเพลอร์ ซึ่งสามารถเขียนใหม่เป็นอนุกรมฟูรีเยสำหรับหาค่ามุมกวาดจริง \nu จากมุมกวาดเฉลี่ย M ได้เป็น
สภานิติบัญญัติแห่งชาติ (ประเทศไทย)
สภานิติบัญญัติแห่งชาติ ในประเทศไทย หมายถึง สภาที่ทำหน้าที่ออกกฎหมายแทนสภาผู้แทนราษฎรและวุฒิสภา มักเกิดขึ้นหลังจากคณะรัฐประหารยึดอำนาจการปกครองจากรัฐบาลพลเรือนและประกาศใช้ธรรมนูญการปกครองหรือรัฐธรรมนูญชั่วคราวแทนรัฐธรรมนูญถาวร สภานิติบัญญัติแห่งชาติมีลักษณะเป็นสภาเดี่ยวซึ่งได้รับการแต่งตั้งจากคณะรัฐประหาร ซึ่งรัฐธรรมนูญบางฉบับอาจกำหนดให้สภานิติบัญญัติแห่งชาติมีอำนาจหน้าที่ร่างรัฐธรรมนูญอีกหน้าที่หนึ่ง
จนถึงปัจจุบันประเทศไทยมีสภานิติบัญญัติแห่งชาติ ดังนี้
อะไรจ๊ะ
อะไรจ๊ะ วงดนตรีร๊อกสัญชาติไทย ถ่ายทอดเรื่องราวของคนกรุงเทพผ่านบทเพลงโดย ตุล ไวฑูรเกียรติ และนักดนตรีสมาชิกวง สยาม ซีเคร็ต เซอร์วิส (Siam Secret Service) ปัจจุบัน ตุล ไวฑูรเกียรติ และ ปิย์นาศ กรัดศิริ ได้เข้าร่วมวง อพาร์ตเมนต์คุณป้า
ผลงาน
The Downtown Symphony (พ.ศ. 2544)
วิไลวรรณ วัฒนพานิช
วิไลวรรณ วัฒนพานิช ชื่อเล่น แดง (เกิด 17 กุมภาพันธ์ พ.ศ. 2475) เป็นนักแสดงหญิงชาวไทย เจ้าของฉายา "ดาราเจ้าน้ำตา" และเป็นนักแสดงนำหญิงคนแรกที่ได้รับรางวัลนักแสดงนำหญิงยอดเยี่ยม รางวัลตุ๊กตาทอง เมื่อปี พ.ศ. 2500
ประวัติ
บุตรสาวเพียงคนเดียวของร้อยตรีเอื้อ วัฒนพานิช กับนางทองคำ วัฒนพานิช
เข้าสู่วงการแสดงเป็นครั้งแรกหลังจากเข้าร่วมการประกวดนางสาวไทยประจำปี พ.ศ. 2491
สมรสครั้งแรกกับพร้อมสิน สีบุญเรือง ก่อนแยกทางกันและสมรสใหม่กับอดุลย์ ดุลยรัตน์ มีบุตรสาวเพียงคนเดียวชื่อ อนิวรรณ  ภายหลังแยกทางกันและสมรสใหม่กับบุคคลนอกวงการจนถึงปัจจุบัน
เข้าสู่วงการ
ผลงานเด่นอื่นๆในช่วงต่อมา รับทนำใน นางทาษ (2498, 2505), โบตั๋น (2498), หนึ่งต่อเจ็ด, หงษ์หยก (ร่วมกับ เก่อ หลาน; 2499) และรับบทท้าวสุรนารี (แสดงคู่กับ สุรสิทธิ์ สัตยวงศ์) ในภาพยนตร์ไทย-ชอว์บราเดอร์ส สุรนารี (2500) ฯลฯ
ร่วมแสดงภาพยนตร์ต่างประเทศสามเรื่องคือ The Bridge on the River Kwai (2500), Di xia huo hua (2501) และ Island of Lost Girls (2512)
เพลงประกอบภาพยนตร์
ร้องเพลง "ร่มฟ้าเวียงพิงค์"  คู่กับ ชรินทร์  นันทนาคร (งามเมือง) ใน  ร่มฟ้าเวียงพิงค์ พ.ศ. 2493 และ "บวงสรวง" ใน เมืองแม่หม้าย  ของภาพยนตร์ไทยไตรมิตร  พ.ศ. 2515 (คำร้องของ ขุนวิจิตรมาตรา ใน เมืองแม่หม้าย  สร้างโดย ภาพยนตร์เสียงศรีกรุง พ.ศ. 2478 )
ละครโทรทัศน์
ฯลฯ
ประเทศเวเนซุเอลาในโอลิมปิกฤดูร้อน 2024
นักกีฬา
รายการต่อไปนี้เป็นจำนวนผู้เข้าแข่งขันในครั้งนี้
ตามฆ่า 20000 ไมล์
ตามฆ่า 20000 ไมล์ เป็นภาพยนตร์ไทยแนวโลดโผนของค่ายบางกอกการภาพยนตร์ ที่สร้างจากบทประพันธ์ของ เพชร พัชรา ออกฉายครั้งแรกเมื่อวันที่ 26 มีนาคม 2520 จากการกำกับของ วินิจ ภักดีวิจิตร นำแสดงโดย สรพงศ์ ชาตรี, กรุง ศรีวิไล, ภาวนา ชนะจิต, ทัศน์วรรณ เสนีย์วงศ์ ณ อยุธยา, เปียทิพย์ คุ้มวงศ์, นิรุตติ์ ศิริจรรยา, ลักษณ์ อภิชาติ, ทม วิศวชาติ และสมชาย สามิภักดิ์
เนื้อเรื่อง
เรื่องราวของ ดอน เจดีย์ (กรุง ศรีวิไล) นายตำรวจปราบปรามยาเสพติดชาวไทย ที่ต้องเดินทางไปลอสแอนเจลิส เพื่อสืบข่าวพวกค้าเฮโรอีนและอาวุธสงครามทำให้เขาได้ร่วมมือกับ ลีรอย บราวน์ (สรพงศ์ ชาตรี) เอฟบีไอผู้ดูแลคดีซึ่งมีพ่อเป็นผิวสีและแม่เป็นคนโคราช และได้รู้จักกับ สริญญา (ศศิมา สิงห์ศิริ) และ ทัศนีย์ (ทัศน์วรรณ เสนีย์วงศ์ ณ อยุธยา) สองสาวสายลับที่ปลอมตัวเป็นนักหนังสือพิมพ์ ทั้ง 4 ร่วมกันสืบจนได้รู้ว่านายใหญ่คือนาย ชาญ โสภณ (ทม วิศวชาติ) ซาตานในคราบนักธุรกิจใหญ่ใจบุญ เมื่อนายชาญรู้เรื่องจึงส่งลูกน้องไปเก็บคนทั้ง 4 ทำให้สริญญาพลาดท่าถูกยิงตาย นอกจากนี้นายชาญยังได้ส่ง อรัญ (นิรุตติ์ ศิริจรรยา) เพชฌฆาตปืนโหดมือขวาของตัวเองไปจัดการเก็บลูกเมียของบราวน์ ซึ่งก่อนหน้านั้น อรัญ ได้พยายามตามเก็บดอนแต่ไม่สำเร็จเพราะบราวน์ สริญญา และทัศนีย์ได้ตามมาช่วยไว้ทัน เมื่อบราวน์และดอนรู้ข่าวก็เสียใจมากจึงตามมาเค้นความจริงจากลูกน้องฝรั่งของนายชาญจนได้รู้ว่า นายชาญ และลูกน้องชาวไทยทั้งหมดพร้อมกับ ชลิตา (เปียทิพย์ คุ้มวงศ์) เมียคนใหม่เดินทางกลับมาที่เมืองไทย
ที่เมืองไทย นายชาญได้ส่ง ดอมินิก (ลักษณ์ อภิชาติ) ไปเก็บทั้งคู่ที่สนามบินแต่ไม่สำเร็จเพราะผู้คนพลุกพล่านเกินไป นอกจากนี้นายชาญยังได้ส่งลูกน้องไปแลกเปลี่ยนของกันที่สวนลุมพินีแต่กลับถูกใครบางคนไปแจ้งตำรวจทำให้การแลกเปลี่ยนของไม่สำเร็จ จากนั้นดอนพาบราวน์มาพักที่บ้านแต่เกือบถูก ยูโซะ (เมือง อพอลโล) ลูกน้องอีกคนของนายชาญจัดการโชคดีที่ กริชสุดา (ภาวนา ชนะจิต) สายลับอีกคนซึ่งแฝงตัวเป็นนักร้องในไนท์คลับของนายชาญซึ่งใช้เป็นฐานบัญชาการมาช่วยไว้ได้ทัน
ที่ไนท์คลับ ดอนและบราวน์เกือบพลาดท่าโชคดีที่ ทัศนีย์และกริชสุดาช่วยพาหนีออกไปได้แต่ระหว่างการต่อสู้อรัญยิงใส่แขนของบราวน์จนได้รับบาดเจ็บ พอมาถึงฐานบัญชาการ ดอนและบราวน์ก็ได้รู้ความจริงว่าคนที่แจ้งข่าวเรื่องการแลกเปลี่ยนของก็คือ ชลิตา นั่นเอง ชลิตา เป็นสายลับที่แฝงตัวด้วยการพลีกายเป็นเมียนายชาญ แต่เธอกลับหลงรัก อรัญ เพชฌฆาตปืนโหด หลังจากนั้น ชลิตา ได้อธิบายถึงแผนผังของไนท์คลับให้กับ ดอน ทัศนีย์ กริชสุดา และ ผู้การ (สมชาย สามิภักดิ์) ซึ่งเป็นหัวหน้าได้ฟัง
ต่อมาหลังจากที่บราวน์หายดีแล้วทั้งหมดก็ได้มานั่งพูดคุยกันจน เจ้าหน้าที่เครื่องรับส่งวิทยุ (ปิยะ ตระกูลราษฎร์) ได้แจ้งข่าวให้กับผู้การว่าชลิตาได้แอบส่งข่าวมาว่าพวกเหล่าร้ายขนอาวุธไปที่คลังเก็บน้ำมันทางไปสนามกอล์ฟกรุงเทพหัวหมาก ซึ่ง ดอนและทัศนีย์ รับอาสาไปจับพวกเหล่าร้ายแต่ทั้งหมดเป็นแผนที่เหล่าร้ายวางตลบหลังทำให้ ดอนและทัศนีย์ โดนจับตัวไป ระหว่างที่ทั้งสองกำลังโดนทรมาน ชลิตาได้แอบออกไปส่งข่าวแต่ อรัญ เห็นเสียก่อนและได้บอกกับนายชาญ ในที่สุด นายชาญก็จับได้ว่าชลิตาเป็นหนอนบ่อนไส้จึงสั่งให้อรัญพาไปจัดการเก็บ แต่ด้วยความไม่ไว้ใจจึงสั่งให้ ดอมินิก แอบติดตามทั้งคู่ไป
ทางด้านผู้การ บราวน์ และกริชสุดา ที่กำลังเป็นกังวลก็ได้รับข่าวจากเจ้าหน้าที่สื่อสารว่า ดอนและทัศนีย์ ถูกจับตัวไปส่วน ชลิตา ส่งข่าวและขาดการติดต่อ ผู้การจึงสั่งบุกทลายรังของพวกเหล่าร้าย ส่วน ชลิตาและอรัญ มาที่บ้านหลังหนึ่งซึ่งชลิตาเคยมากับนายชาญแล้ว โดยอรัญ พยายามฆ่าชลิตาตามคำสั่งแต่ชลิตาก็พูดเกลี้ยกล่อมจนในที่สุดก็ใจอ่อนและมีสัมพันธ์กัน แต่ทั้งคู่ก็ถูก ดอมินิก จับได้และยิงชลิตาตาย ส่วนอรัญก็ถูกพาตัวกลับรังใหญ่ จากนั้น นายชาญ ก็สั่งให้ลูกน้องพา ดอนและทัศนีย์ เข้าเครื่องกิโยติน เพื่อให้บอกถึงหัวหน้า ที่ซ่อน ว่าคือใครและอยู่ที่ไหน
เริงยศ ศรีวรพงษ์พันธ์
เริงยศ ศรีวรพงษ์พันธ์ (2 พฤษภาคม พ.ศ. 2496 – ) เป็นนักกีฬาฟันดาบสากลชาวไทย ผู้ซึ่งเข้าร่วมแข่งขันในเอเป้ประเภททีม รวมถึงเซเบอร์ทั้งในประเภทบุคคลและทีมในโอลิมปิกฤดูร้อน 1976 ร่วมกับนักฟันดาบสากลทีมชาติไทย ซึ่งได้แก่ ทวีวัฒน์ หุราพันธ์, สุทธิพงษ์ สันติเทวกุล, สมชัย ตรังเจริญงาม และ เสน่ห์ เชาว์สุรินทร์
ISO 1
ISO 1 คือมาตรฐานสากลที่ระบุว่า อุณหภูมิอ้างอิงมาตรฐานสำหรับข้อกำหนดและการตรวจสอบผลิตภัณฑ์ในเชิงเรขาคณิต (การวัดขนาด) ให้อยู่ที่ 20 ℃ ซึ่งเท่ากับ 293.15 K หรือ 68 ℉
เนื่องจากวัตถุมีการขยายตัวเนื่องจากความร้อน การกำหนดอุณหภูมิที่แน่นอนจึงเป็นสิ่งจำเป็นเพื่อความแม่นยำในการวัดความยาว ISO 1 ช่วยในการเปรียบเทียบการวัดโดยการนิยามค่าอุณหภูมิไว้เช่นนั้น ค่าอุณหภูมิ 20 ℃ ได้นำมาจาก คณะกรรมการชั่งตวงวัดระหว่างประเทศ (CIPM) เมื่อวันที่ 15 เมษายน ค.ศ. 1931 (พ.ศ. 2474) และกลายเป็นคำแนะนำของ ISO หมายเลข 1 เมื่อ ค.ศ. 1950 (พ.ศ. 2493) ในเวลาต่อมามาตรฐานนี้ก็แพร่หลายไปทั่วโลก และได้แทนที่อุณหภูมิอ้างอิงอื่น ๆ ที่อุตสาหกรรมการผลิตนั้นเคยใช้มาก่อน อาทิ 0 ℃, 62 ℉, 25 ℃ เหตุผลที่เลือกใช้ 20 ℃ เนื่องจากอุณหภูมินี้เป็นอุณหภูมิที่สะดวกและสามารถทำงานได้ในทางปฏิบัติ และเป็นค่าจำนวนเต็มสำหรับทั้งหน่วยเซลเซียสและฟาเรนไฮต์
เพเทอร์ กรืนแบร์ค
เพเทอร์ อันเดรอัส กรืนแบร์ค (Peter Andreas Grünberg) เป็นนักฟิสิกส์ชาวเยอรมัน และเป็นหนึ่งในผู้ค้นพบปรากฏการณ์ความต้านทานแม่เหล็กขนาดยักษ์ซึ่งเป็นที่มาของการทะลวงฝ่าอุปสรรคในการสร้างฮาร์ดดิสก์ความจุระดับจิกะไบต์
กรืนแบร์คได้รับรางวัลโนเบลสาขาฟิสิกส์ในปี พ.ศ. 2550 พร้อมกับอาลแบร์ แฟร์ นักฟิสิกส์ชาวฝรั่งเศส สำหรับการค้นพบปรากฏการณ์ความต้านทานแม่เหล็กขนาดยักษ์ของพวกเขา
ชีวิตในช่วงต้นและครอบครัว
กรืนแบร์คเกิดเมื่อวันที่ 18 พฤษภาคม พ.ศ. 2482 ที่เมืองเปิลเซ็ญ (ซึ่งในขณะนั้นอยู่ในรัฐในอารักขาโบฮีเมียและมอเรเวีย ในปัจจุบันได้กลายเป็นส่วนหนึ่งของเช็กเกีย) เป็นบุตรของวิศวกร  หลังจากสงครามโลกครั้งที่สอง พวกเขาได้ย้ายไปยังเมืองเลาเทอร์บัคในรัฐเฮ็สเซิน และเพเทอร์ก็ได้เข้ารับการศึกษาในยิมเนเซียมในเมืองนั้น
กรืนแบร์คได้รับประกาศนียบัตรระดับกลางใน พ.ศ. 2505 จากมหาวิทยาลัยเกอเทอแห่งแฟรงก์เฟิร์ต จากนั้นเขาเข้าศึกษาต่อที่มหาวิทยาลัยเทคนิคดาร์มชตัทในเยอรมนี ที๋ซึ่งเขาได้รับประกาศนียบัตรทางฟิสิกส์ ใน พ.ศ. 2509 และปริญญาดุษฎีบัณฑิตใน พ.ศ. 2512 หลังจากนั้นเขาได้เข้าทำงานที่สถาบันสำหรับฟิสิกส์สถานะของแข็งที่ศูนย์วิจัยยือลิช ซึ่งเป็นที่ที่ทำให้เขาได้เป็นผู้วิจัยนำในสาขาสภาพแม่เหล็กจนกระทั่งเกษียณใน พ.ศ. 2547
งานวิจัยที่สำคัญ
ใน พ.ศ. 2529 เขาได้ค้นพบชั้นแม่เหล็กอย่างแรง (ferromagnetic layers) ที่มีการเข้าคู่แลกเปลี่ยน (exchange coupling) ของสภาพต่อต้านเชิงขนาน (antiparallel) และใน พ.ศ. 2531 เขาได้ค้นพบปรากฏการณ์ความต้านทานแม่เหล็กขนาดยักษ์ (giant magnetoresistive effect ชื่อย่อ GMR) ในชั้นแม่เหล็กหลายชั้นที่เข้าคู่กันในลักษณะนั้น ปรากฏการณ์นี้ได้ถูกค้นพบขึ้นในช่วงเวลาเดียวกัน อย่างเป็นอิสระต่อกัน โดยอาลแบร์ แฟร์ จากมหาวิทยาลัยปารีส-ซูด (Université de Paris Sud) งานของกรืนแบร์คทำให้เขาได้รับรางวัลร่วมหลายรางวัล ได้แก่ รางวัลระหว่างประเทศสำหรับวัสดุใหม่ของสมาคมฟิสิกส์อเมริกัน, รางวัลสภาพแม่เหล็กจากสหภาพฟิสิกส์บริสุทธิ์และฟิสิกส์ประยุกต์ระหว่างประเทศ, รางวัลฮิวเล็ตต์-เพคคาร์ด ยูโรฟิสิกส์, รางวัลวุล์ฟ สาขาฟิสิกส์ พ.ศ. 2549/2550 และรางวัลญี่ปุ่น พ.ศ. 2550 ก่อนจะได้รับรางวัลโนเบล สาขาฟิสิกส์ในปีเดียวกัน นอกจากนี้เขายังได้รับรางวัลอันทรงเกียรติของเยอรมนี คือ รางวัลอนาคตเยอรมัน พ.ศ. 2541 สำหรับเทคโนโลยีและนวัตกรรมอีกด้วย
หม่อมราชวงศ์นริศรา จักรพงษ์
หม่อมราชวงศ์นริศรา จักรพงษ์ [นะ-ริด-สา] (เกิด 2 สิงหาคม พ.ศ. 2499) เป็นพระธิดาคนเดียวในพระเจ้าวรวงศ์เธอ พระองค์เจ้าจุลจักรพงษ์ กับหม่อมเอลิสะเบธ จักรพงษ์ ณ อยุธยา และเป็นพระนัดดาในสมเด็จพระเชษฐาธิราช เจ้าฟ้าจักรพงษ์ภูวนาถ กรมหลวงพิษณุโลกประชานาถ
ประวัติ
หม่อมราชวงศ์นริศรา เกิดที่กรุงลอนดอน ประเทศอังกฤษ โดยพระเจ้าวรวงศ์เธอ พระองค์เจ้าจุลจักรพงษ์ เป็นผู้ประทานชื่อ ตามพระนามกรมของสมเด็จพระเจ้าบรมวงศ์เธอ เจ้าฟ้ากรมพระยานริศรานุวัดติวงศ์ หม่อมราชวงศ์นริศราใช้ชีวิตวัยเด็กส่วนใหญ่ในบ้านหลังใหญ่บนเนินเขา ณ มณฑลคอร์นวอลล์ เขตชนบทของอังกฤษ แต่ก็กลับกรุงเทพมหานครอยู่บ่อยครั้ง เธอเข้าศึกษาชั้นต้นที่โรงเรียนจิตรลดา รุ่นเดียวกับสมเด็จเจ้าฟ้าฯ กรมพระศรีสวางควัฒน วรขัตติยราชนารี ในวัยเด็กเธอได้ติดตามบิดาไปมาระหว่างประเทศไทยกับประเทศอังกฤษ บ่อยครั้ง
เมื่ออายุได้ 7 ปี พระเจ้าวรวงศ์เธอ พระองค์เจ้าจุลจักรพงษ์ ได้สิ้นพระชนม์ด้วยโรคมะเร็ง อีกไม่กี่ปีถัดมา หม่อมเอลิสะเบธ จักรพงษ์ ณ อยุธยา มารดาก็ถึงแก่กรรมด้วยโรคมะเร็งเช่นกัน เธอจึงย้ายไปอยู่กับน้าที่ค่อนข้างเอียงซ้ายและไม่ชอบความเป็น “เจ้า” จึงสบประมาทว่าชีวิตนี้คงไม่เอาไหน ต่อมาเมื่ออายุ 18 ปี เธอจึงออกจากบ้านน้า ขณะนั้นไม่มีอะไรติดตัวมาเลย โดยเธอทำงานเสริฟอาหารเลี้ยงตัวเอง
ต่อมาเข้าศึกษาชั้นมัธยมที่ คอร์นวอลล์ และศึกษาระดับอุดมศึกษา ด้านภาษาจีน และเปลี่ยนเป็นสาขาประวัติศาสตร์ศิลป์วิทยาจนจบปริญญาบัณฑิต เกียรตินิยมอันดับ 1 จาก Courtauld Institute จากนั้นจึงมาเป็นอาจารย์สอนวิชาประวัติศาสตร์ศิลป์วิทยา ที่มหาวิทยาลัยศิลปากร และสอนภาษาอังกฤษที่โรงเรียนจิตรลดา ได้ทำงานกับทหารในโครงการป้องกันตัวเองตามชายแดน ซึ่งเป็นโครงการที่ได้รับเงินสนับสนุนจากสหรัฐ
หม่อมราชวงศ์นริศราสมรสครั้งแรกกับ แอลเลน เลวี่ ด้วยวัยที่ห่างกัน 20 ปี ต่อมาได้แยกทางกัน โดยมีลูกชายด้วยกัน 1 คน คือ จุลจักร จักรพงษ์ หรือ ฮิวโก้ นักร้องและนักแสดง จากนั้นแต่งงานกับกอสวัสดิ์ สวัสดิวัตน์ บุตรชายของหม่อมราชวงศ์สายสวัสดี สวัสดิวัตน์ ซึ่งต่างเป็นลูกครึ่งที่มีรสนิยมและการใช้ชีวิตคล้ายกัน โดยมีบุตรชาย คือ ภูวสวัสดิ์ จักรพงษ์ เธอและครอบครัวใช้ชีวิตไป-มาระหว่างประเทศไทยและประเทศอังกฤษ
กิจกรรมทางสังคม
หม่อมราชวงศ์นริศราเป็นผู้ใส่ใจกับปัญหาสิ่งแวดล้อมและสิทธิมนุษยชนมานาน เธอเป็นประธานผู้ก่อตั้งมูลนิธิโลกสีเขียว
ผลงาน
ผลงานประพันธ์ เช่น หนังสือ “แคทยาและเจ้าฟ้าสยาม” พจนานุกรมอังกฤษ-ไทย ทำร่วมกับสำนักพิมพ์มหาวิทยาลัยอ๊อกฟอร์ด และศูนย์การแปลและการล่ามเฉลิมพระเกียรติจุฬาลงกรณ์มหาวิทยาลัย, หนังสือ "ถึงลูกชายเล็ก" ซึ่งเป็นพระราชหัตถเลขาในพระบาทสมเด็จพระจุลจอมเกล้าเจ้าอยู่หัว ถึงสมเด็จพระเชษฐาธิราช เจ้าฟ้าจักรพงษ์ภูวนาถ กรมหลวงพิษณุโลกประชานาถ
พชรณมน นนทภา
พชรณมน นนทภา (ชื่อเล่น: อิ๋ว, ชื่อเดิม: ศศิธร นนทภา) เธอเป็นนักแสดงหญิงชาวไทย เป็นที่รู้จักจากซีรีส์เรื่อง "ตำนานสมเด็จพระนเรศวรมหาราช เดอะซีรีส์" รับบทเป็น พระสุพรรณกัลยา
ประวัติ
เธอเริ่มเข้ามาทำงานในวงการบันเทิงในช่วงที่เธอศึกษาในมหาวิทยาลัยศรีนครินทรวิโรฒ ประสานมิตรในช่วงปี 1 ซึ่งตอนนั้นได้ประกวดมิสกอสซิปเกิร์ล 2012 และได้รางวัลรองอันดับ 2 มา จึงมีโอกาสได้เซ็นสัญญากับค่ายโมโน จากนั้นก็เริ่มได้ถ่ายนิตยสาร และเป็นพิธีกรสกู๊ปรายการ และต่อมาเธอก็รับบทเป็นธารใส ในละครเรื่อง ตี๋ใหญ่ ดับ ดาว โจร และบทพระสุพรรณกัลยา ในละครซีรีส์เรื่อง ตำนานสมเด็จพระนเรศวรมหาราช เดอะซีรีส์ ภาคองค์ประกันหงสา
ซากุระเควสต์
ซากุระเควสต์ (サクラクエスト) เป็นอนิเมะโทรทัศน์ 25 ตอนจากประเทศญี่ปุ่น อำนวยการสร้างโดยพีเอเวิกส์ และกำกับโดย Soichi Masui อนิเมะโทรทัศน์ออกอากาศครั้งแรกในญี่ปุ่นตั้งแต่วันที่ 5 เมษายน ถึงวันที่ 20 กันยายน 2017 อนิเมะได้รับการอธิบายว่าเป็นส่วนหนึ่งของ "ซีรีส์เกี่ยวกับการทำงาน" ของพีเอเวิกส์ ซึ่งเล่าเรื่องราวเกี่ยวกับคนและงานของพวกเขาหลังจาก สาวเรียวกังหัวใจเกินร้อย และ ก๊วนสาวนักสร้างอนิเมะ
ทางหลวงแผ่นดินหมายเลข 376
ทางหลวงแผ่นดินหมายเลข 376 หรือ ทางเลี่ยงเมืองราชบุรี เป็นทางหลวงแผ่นดินขนาด 4-6 ช่องจราจร มีลักษณะเป็นถนนอ้อมตัวเมืองราชบุรีไปทางทิศตะวันออก เริ่มต้นจากถนนเพชรเกษม ที่ทางแยกต่างระดับเลี่ยงเมืองราชบุรี ข้ามคลองขุดลัด ผ่านถนนราชาบุระ จากนั้นข้ามแม่น้ำแม่กลอง ข้ามถนนมนตรีสุริยวงศ์ ข้ามทางรถไฟสายใต้ ผ่านแยกดอนตะโก แยกดอนแจง และสิ้นสุดสายทางที่ทางแยกต่างระดับนิรันดร์ จุดบรรจบถนนเพชรเกษม รวมระยะทาง 9.950 กิโลเมตร เป็นเส้นทางในความรับผิดชอบของแขวงทางหลวงราชบุรี
ประวัติ
ทางหลวงแผ่นดินหมายเลข 376 เดิมคือ ทางหลวงชนบท รบ.1010 อยู่ในความดูแลของแขวงทางหลวงชนบทราชบุรี สำนักทางหลวงชนบทที่ 4 (เพชรบุรี) กรมทางหลวงชนบท สร้างขึ้นตามพระราชกฤษฎีกากำหนดเขตที่ดินในบริเวณที่จะเวนคืน ในท้องที่ตำบลโคกหม้อ ตำบลพงสวาย ตำบลบ้านไร่ ตำบลหน้าเมือง และตำบลดอนตะโก อำเภอเมืองราชบุรี จังหวัดราชบุรี พ.ศ. 2543 มีชื่อแรกเริ่มว่า "ถนนสาย ค ผังเมืองรวมราชบุรี" จนกระทั่งปี พ.ศ. 2563 กรมทางหลวงชนบทได้โอนสายทางนี้ให้กรมทางหลวงเป็นผู้ดูแลและบำรุงรักษา และเปลี่ยนหมายเลขสายทางจากทางหลวงชนบท รบ.1010 เป็นทางหลวงแผ่นดินหมายเลข 376 ปัจจุบันทางหลวงสายนี้อยู่ในความดูแลของแขวงทางหลวงราชบุรี สำนักงานทางหลวงที่ 15 (ประจวบคีรีขันธ์)
คณะกรรมการชั่งตวงวัดระหว่างประเทศ
คณะกรรมการชั่งตวงวัดระหว่างประเทศ (Comité international des poids et mesures: CIPM; International Committee for Weights and Measures) เป็นคณะกรรมการประกอบด้วยบุคคลสิบแปดคนซึ่งที่ประชุมใหญ่ว่าด้วยการชั่งตวงวัด (General Conference on Weights and Measures) แต่งตั้งขึ้นจากรัฐสมาชิกแห่งอนุสัญญาเมตริก (Metre Convention) มีหน้าที่หลักเป็นการรักษาความเป็นเอกภาพของมาตราชั่งตวงวัดในระดับนานาชาติ ทั้งโดยตรง หรือโดยมีข้อเสนอไปยังที่ประชุมใหญ่ฯ
รีบอร์นริช
รีบอร์นริช (Reborn Rich ; ) เป็นซีรีส์โทรทัศน์ของเกาหลีใต้ที่กำลังฉายอยู่ นำแสดงโดย ซง จุง-กี อี ซ็อง-มิน และชิน ฮย็อน-บิน ออกอากาศตอนแรกทางช่องเจทีบีซีเมื่อวันที่ 18 พฤศจิกายน ค.ศ. 2022 และออกอากาศทุกวันศุกร์ถึงวันอาทิตย์ เวลา 22:30 น. (ตามเวลาท้องถิ่น) นอกจากนี้ยังมีสตรีมที่ TVING ในเกาหลีใต้ และที่วิวและวิกิในบางพื้นที่
เรื่องย่อ
ซีรีส์นี้บอกเล่าเรื่องราวของยุน ฮย็อน-อู (ซง จุง-กี) พนักงานระดับสูงที่ภักดี ทำงานให้กับซุนยังกรุป ซึ่งถูกหักหลังและฆาตกรรมโดยสมาชิกในครอบครัวซุนยัง ต่อมาฮย็อนอูตื่นขึ้นมาในปี ค.ศ. 1987 โดยพบว่าเขาได้กลับชาติมาเกิดในร่างของจิน โด-จุน หลานชายคนสุดท้องของตระกูลซุนยัง เขาใช้สถานการณ์นี้ให้เป็นประโยชน์ โดยเริ่มการแก้แค้นด้วยการวางแผนยึดครองกิจการของซุนยังกรุปที่เป็นศัตรูของเขา
ซุนยังกรุป
<!--
Special appearance
-->
ฟร็อยเดินแบร์ค
ฟร็อยเดินแบร์ค (Freudenberg) เป็นเมืองในรัฐนอร์ทไรน์-เว็สท์ฟาเลิน ประเทศเยอรมนี มีประชากรราว 18,000 คน เมืองนี้โดดเด่นในเรื่องของบ้านครึ่งไม้ที่มีความงดงามและมีความสำคัญทางประวัติศาสตร์
เทเลโฟน (เพลง)
"เทเลโฟน" (Telephone) คือซิงเกิลที่สองของเลดีกากา ศิลปินชาวอเมริกันจากสตูดิโออัลบั้มลำดับที่สองของเธอ เดอะเฟมมอนสเตอร์ โดยร่วมงานขับร้องกับบียอนเซ่ โนวส์ นักร้องอารืแอนด์บีชาวอเมริกัน เดิมนั้นกาก้าประพันธ์เพลง "เทเลโฟน" ขึ้นเพื่อให้บริตนีย์ สเปียรส์ หากทว่ามิได้เป็นไปตามแผนการดังกล่าว กาก้าจึงนำเพลงนี้มาขับร้องเพลงเอง โดยร่วมกับบียอเซ่ แรงบันดาลใจหลักของการประพันธ์เพลงนี้คือความกลัวต่อภาวะหายใจไม่ออกของกาก้า เนื้อเพลงเป็นการพรรณนาเกี่ยวกับผู้ร้องเพลงเป็นผู้ที่ชื่นชอบการเต้นในฟลอร์มากกว่าการตอบโทรศัพท์คนที่รัก กาก้าอธิบายว่า telephone ในเนื้อเพลงนั้นเป็นบุคคลที่มีอยู่จริง ซึ่งคอยบอกให้เธอทำงานหนักขึ้น ดนตรีของบทเพลงประกอบด้วยบริดจ์, เวิร์ส-แรปที่ขยายออก และบทส่งท้ายที่ขาดการเชื่อมต่อกับบทเพลง โนวส์ร่วมขับร้องในส่วนท่อนกลางของเพลง ซึ่งเป็นในช่วงที่บทประพันธ์ต้องขับร้องอย่างรวดเร็วพร้อมเสียงดับเบิลบีตส์
"เทเลโฟน" ได้รับคำชื่นชมจากนักวิจารณ์แนวร่วมสมัยทั่วไป ซึ่งกล่าวว่าเป็นเพลงที่โดดเด่นจากอัลบั้ม เดอะเฟมมอนสเตอร์ มีคำวิจารณ์ที่เปรียบเทียบเพลงนี้กับ "จัสแดนส์" ซิงเกิลแรกของเธอ ซิงเกิลนี้ออกจำหน่ายเป็นซิงเกิลที่สองของอัลบั้มและขึ้นชาร์ตดิจิตอลดาวน์โหลดในหลายประเทศ ตามหลังการออกจำหน่ายอัลบั้มในสหรัฐอเมริกา, ออสเตรเลีย, แคนาดา, ไอร์แลนด์, เนเธอร์แลนด์, นิวซีแลนด์, สวีเดน, ฮังการี และสหราชอาณาจักร กาก้าเคยขับร้องเพลงนี้ในรูปแบบอคูสติกร่วมกับเพลง "แดนส์อินเดอะดาร์ก" ในงานประกาศรางวัลบริตประจำปี ค.ศ. 2010เพื่อรำลึกถึงอเล็กซานเดอร์ แม็กควีน และเพลงนี้ยังอยู่ในรายชื่อเพลงในการจัดคอนเสิร์ตเดอะมอนสเตอร์บอลทัวร์ในยุโรป
กาก้าอธิบายมิวสิกวิดีโอว่าจะเป็นเรื่องราวตามต่อจากมิวสิกวิดีโอเพลง "ปาปารัสซี่" ซึ่งถ่ายทำเป็นลักษณะภาพยนตร์สั้น โดยกาก้าจะอยู่ในคุกและได้รับการประกันตัวโดยบียอนเซ่ พวกเธอไปยังร้านอาหารเล็กๆซึ่งเป็นจุดเริ่มต้นของเหตุการณ์ซึ่งทั้งสองได้ฆ่าแขกของร้านทั้งหมด ในตอนจบกาก้าและบียอนเซ่หลบหนีจากตำรวจ และคาราวะต่อเควนติน แทแรนติโนและภาพยนตร์ของเขาเรื่อง คิลบิล ในปี ค.ศ. 2003 - 2004 วิดีโอนี้ซึ่งได้รับการวิจารณ์ในด้านบวกจากนักวิจารณ์ดนตรี
ปวยร์โตรีโกในโอลิมปิกฤดูร้อน 2024
ปวยร์โตรีโก มีกำหนดจะแข่งขันในโอลิมปิกฤดูร้อน 2024 ที่ปารีส ตั้งแต่วันที่ 26 กรกฎาคม ถึง 11 สิงหาคม พ.ศ. 2567 จะเป็นการปรากฏตัวครั้งที่ 20 ติดต่อกันของดินแดนในโอลิมปิกฤดูร้อน
นักกีฬา
รายการต่อไปนี้เป็นจำนวนผู้เข้าแข่งขันในครั้งนี้
กรีฑา
ผลการแข่งขันดังนี้
ฟังก์ชันเลขชี้กำลัง
ฟังก์ชันเลขชี้กำลัง หรือ ฟังก์ชันเอกซ์โพเนนเชียล (exponential function) หมายถึงฟังก์ชัน ex เมื่อ e คือจำนวนที่ทำให้ฟังก์ชัน ex เท่ากับอนุพันธ์ของมันเอง (ซึ่ง e มีค่าประมาณ 2.718281828) ฟังก์ชันเลขชี้กำลังถูกใช้เพื่อจำลองความสัมพันธ์ เมื่อการเปลี่ยนแปลงคงตัวในตัวแปรอิสระ ทำให้เกิดการเปลี่ยนแปลงตามสัดส่วนเดียวกันในตัวแปรตาม (เช่นการเพิ่มขึ้นหรือลดลงของอัตราร้อยละ) ฟังก์ชันนี้มักเขียนเป็น exp(x) โดยเฉพาะอย่างยิ่งเมื่อตัวแปรอิสระเขียนเป็นตัวยกไม่ได้
กราฟของฟังก์ชัน y = ex มีลักษณะตั้งชันขึ้นและมีอัตราเพิ่มค่าเร็วยิ่งขึ้นเมื่อ x เพิ่มขึ้น กราฟจะวางตัวอยู่เหนือแกน x เสมอ แต่เมื่อ x เป็นลบกราฟจะลู่เข้าแกน x ดังนั้นแกน x จึงเป็นเส้นกำกับแนวนอน (horizontal asymptote) เส้นหนึ่งของกราฟนี้ ความชันของกราฟแต่ละจุดมีค่าเท่ากับพิกัด y ของจุดนั้น ฟังก์ชันผกผันของฟังก์ชันเลขชี้กำลังคือลอการิทึมธรรมชาติ ln(x) ด้วยเหตุนี้ตำราบางเล่มจึงอ้างถึงฟังก์ชันเลขชี้กำลังว่าเป็น แอนติลอการิทึม (antilogarithm)
ในบางกรณีคำว่า ฟังก์ชันเลขชี้กำลัง ก็มีใช้ในความหมายทั่วไปยิ่งขึ้น สำหรับฟังก์ชันต่าง ๆ ที่อยู่ในรูปแบบ cbx เมื่อ b คือฐานที่เป็นจำนวนจริงบวก ไม่จำเป็นต้องเป็น e ดูเพิ่มที่การเติบโตแบบเลขชี้กำลังสำหรับความหมายนี้
โดยทั่วไปตัวแปร x สามารถเป็นจำนวนจริง จำนวนเชิงซ้อน หรือแม้แต่วัตถุทางคณิตศาสตร์ต่าง ๆ ที่ต่างชนิดกันอย่างสิ้นเชิงก็ได้ ดูรายละเอียดที่ นิยามเชิงรูปนัย